stanford-oval/wikipedia huggingface dataset:
Goose Greenin taistelu
BBC:n vuoto

BBC julkaisi tiedon Goose Greenin hyökkäyksestä ennen sen alkamista. Argentiinalaisille jäi aikaa valmistautua, ja britit menettivät II pataljoonan komentajan everstiluutnantti H. Jonesin heti hyökkäyksen aluksi. Jonesille myönnettiin kaatumisen jälkeen Viktorian risti.
Pataljoonan päämajan suunnitellessa maahanlaskua Darwiniin ja Goose Greeniin he kuulivat BBC World Newsiä, jossa uutistenlukija kertoi brittien joukkojen olevan valmiita maahanlaskuun Darwiniin ja Goose Greenille. Upseerit hämmästyivät uutisesta, ja komentaja Jones raivostui BBC:n käsittämättömästä virheestä tiedottaa julkisesti hyökkäyssuunnitelmista tiedotusvälineissä. Jones vakuutti BBC:n edustajalle haastavansa BBC:n, sotaministeriön ja Britannian hallituksen oikeuteen kyseisestä tietovuodosta, joka olennaisesti vaarantaisi paitsi hänen joukkonsa, myös suunnitellun operaation onnistumisen. Argentiinalaiset kuulivat BBC:n lähetyksen, mutta eivät tienneet, oliko kyseessä brittien hämäys. Britit olivat kuitenkin vähällä perua koko maahanlaskun tietovuodon takia.
Aiheesta muualla

The Battle of Darwin- Goose Green (Arkistoitu – Internet Archive) (englanniksi)
2 para joukkojen eteneminen kannaksella  Argenttiinalaisten vetäytyminen puolustukseen
Lukoil

| Lukoil |
| --- | --- |

Yritysmuoto:  PAO
Osake:  MCX: LKOH NASDAQ: LUKOY LSE: LKOD FWB: LUK
ISIN:  RU0009024277, US6778621044
Perustettu:  1991
Toimitusjohtaja:  -
Kotipaikka:  Moskova, Venäjä
Toimiala:  öljy, kaasu, sähköntuotanto
Liikevaihto:   5 937 mrd. RUB (2017)
Liikevoitto:   506,5 mrd. RUB (2017)
Nettotulos:   420,4 mrd. RUB (2017)
Henkilöstö:   n. 103 600 (keskim. 2017)
Kotisivu:  www.lukoil.com
Infobox OKVirheellinen NIMI-arvo: 
PAO Lukoil (ven. ПАО «Лукойл») on venäläinen öljy-yhtiö. Se on Venäjän suurimpia yrityksiä ja maailman suurimpia yksityisiä öljy-yhtiöitä. Lukoilin merkittävänä omistajana on oligarkki Vagit Alekperov, joka yksityisti osan itselleen vuonna 1993.
Talousjulkaisu Forbesin kevään 2012 listauksessa yhtiö luokiteltiin Venäjän toiseksi ja maailman 68:nneksi suurimmaksi julkisesti noteeratuksi yhtiöksi. Vuoden 2014 listauksessa yhtiön sijoitus oli pudonnut: se oli tällöin Venäjän 4:nneksi suurin ja maailman 83:nneksi suurin julkisesti noteerattu yhtiö.
Historia

Lukoil muodostui vuonna 1991, kun Hanti-Mansian kaupunkien mukaan nimetyt pienemmät öljy-yhtiöt Langepasneftegas, Uraineneftegaz ja Kogalymneftegaz yhdistyivät (näistä nimi LUKoil). Kahden vuoden kuluttua tämä valtionyhtiö yksityistettiin. Lukoilin silloinen toimiva johto, Vagit Alekperovin säestyksellä, yksityisti itselleen merkittävän osuuden. Operaation yhtenä avustajana toimi toinen oligarkki Nikolai Tsvetkov.
Toukokuussa 2021 Kolvajoessa havaittiin suuri öljyvuoto ja Komin alueen julistivat alueelle hätätilan. Vuoto oli ilmeisesti peräisin Lukoil-yhtiön rikkoutuneesta putkesta. Lukoilin työntekijöiden mukaan putkesta vuoti seitsemän tonnia raakaöljyä, josta neljä tonnia saastutti runsaan hehtaarin kokoisen alueen maaperää. Kolme tonnia öljyä pääsi jokiveteen. Ympäristönsuojelijat uskoivat, että öljyä pääsi maastoon paljon Lukoil-yhtiön kertomaa enemmän. Paikalliset asukkaat ovat lehden tietojen mukaan nähneet kuolleita kaloja jo 10. toukokuuta, jolloin öljyvahingosta ei vielä oltu kerrottu. Barents Observerin haastattelemien silminnäkijöiden mukaan öljyntorjunta näytti toivottomalta, sillä jokeen ei voitu laittaa öljyn leviämistä estäviä puomeja, koska joessa oli runsaasti jäälauttoja.
Alekperov oli Lukoilin pääjohtaja sen perustamisesta huhtikuuhun 2022 asti, jolloin ilmoitettiin hänen erostaan syytä ilmoittamatta. Taustalla oli, että Lukoil oli maaliskuussa 2022 vaatinut Venäjän sotatoimien lopettamista Ukrainassa. Yrityksen hallituksen puheenjohtajana toiminut Ravil Maganov kuoli 1. syyskuuta 2022 epäselvissä oloissa. Hän putosi tai hänet pudotettiin Moskovan TsKB-sairaalan ikkunasta. Lukoilin ilmoituksen mukaan hän kuoli sairauteen. Venäjän tutkintakomitean mukaan kuolema oli itsemurha, mutta julkisessa keskustelussa on ihmetelty sitä, että tämä oli seitsemäs Venäjän energia-alan johtajan hämärä kuolema Venäjällä vuoden 2022 aikana. Maganovia tehtävässä seurannut Vladimir Nekrasov kuoli vuonna 2023.
Liiketoiminta

Lukoililla on öljyntuotantoa Venäjän ohella muun muassa Azerbaidžanissa, Egyptissä, Kazakstanissa ja Uzbekistanissa. Yhtiö osallistuu öljynetsintään ja selvittelee tai valmistelee tuotantoa muun muassa Egyptissä, Ghanassa, Irakissa, Kolumbiassa, Norsunluurannikolla, Romaniassa, Saudi-Arabiassa, Sierra Leonessa, Venezuelassa, Vietnamissa.
Yhtiön jalostamot ja muut petrokemian teollisuuslaitokset sijaitsevat Venäjän ohella muun muassa Bulgariassa, Hollannissa, Italiassa, Romaniassa ja Ukrainassa.
Liiketoiminta > Huoltoasemat

Lukoililla oli vuoden 2011 vuosikertomuksen mukaan huoltoasemia useissa Euroopan maissa, kuten Venäjällä, Baltian maissa, Belgiassa, Italiassa, Luxemburgissa, Moldovassa, Montenegrossa, Puolassa, Romaniassa, Serbiassa, Slovakiassa, Tšekissä, Turkissa, Valko-Venäjällä ja Unkarissa. Huoltoasemat kulkevat pääsääntöisesti Lukoil-tuotemerkin alla. Vielä vuoden 2014 alussa yhtiöllä oli huoltoasemaverkosto myös Ukrainassa, mutta se jouduttiin myymään ainakin nimellisesti pois Venäjän Ukrainan sotatoimien ja Boikotoi venäläisiä tuotteita! -kampanjan seurauksena romahtaneen myynnin tuloksena.
Lukoil hankki itselleen huoltamoketjun Suomesta vuonna 2005 ostamalla Teboilin koko osakekannan.
Yhdysvalloissa Lukoil osti vuonna 2011 yhdysvaltalaiselle Getty Oilille kuuluvan käyttöomaisuuden ja aloitti näin huoltamotoimintansa Yhdysvalloissa. Amerikkalainen ConocoPhillips osti vuonna 2004 Venäjän valtiolle kuuluneen 7,6 % osuuden Lukoilista ja allekirjoitti sopimuksen, jonka mukaan ostajan osuus Lukoilista voi edelleen nousta 20 %:iin.lähde?
Aiheesta muualla

Kuvia tai muita tiedostoja aiheesta Lukoil Wikimedia Commonsissa
Lukoil (Arkistoitu – Internet Archive) (venäjäksi) (englanniksi)
| n k  Venäjän suurimmat yritykset (Global 2000) |
| --- | --- |
 Gazprom  Rosneft  Lukoil  Surgutneftegaz  Novatek  Sberbank  Transneft  Nornickel  VTB  Tatneft  Rosseti  NMK  Polyus  Severstal  Inter RAO  Sistema  MMK  Magnit  Moskovan pörssi  ALROSA  Aeroflot  Polymetal International  Moskovan luottopankki 
Tilanne 2020
| n k  RTS-indeksin yritykset |
| --- | --- |
 Aeroflot  AFK Sistema  ALROSA  En+ Group  FosAgro  FSK Rosseti  Gazprom  Gk Samolet  Globaltrans  Gruppa Pozitiv  Inter RAO  Lukoil  Magnit  MMK  Metšel  Mobile TeleSystems  Mosenergo  Moskovan luottopankki  Moskovan pörssi  NLMK  Nornickel  Novatek  Ozon Holdings  PIK Group  Polymetal International  Polyus  Qiwi  Ros Agro  Rosneft  Rostelecom  RUSAL  RusHydro  Sberbank  Segezha Group  Seligdar  Severstal  Sovcomflot  Surgutneftegaz  Tatneft  Tinkoff  Transneft  Unipro  VK  VTB  X5 Retail Group  Yandex 
Päivitetty: 5. tammikuuta 2024
Lukoilin pääkonttori Moskovassa.
Umar Kemiläinen

| Umar Kemiläinen> Henkilötiedot |
| --- | --- |
Syntynyt: 9. maaliskuuta 1982 (ikä 42) Vantaa
Kansalaisuus:   Suomi
Nyrkkeilijä
Painoluokka:  Alempi raskassarja,raskassarja
Kätisyys:  vasenkätinen, eli nyrkkeilytermein southpaw
Ammattilaistilastot
Ottelut:  5
Voitot:  5
– tyrmäysvoitot:  2
Tappiot:  0
Ratkaisemattomat:  0
Ei tuomiota/ mitätöity:  0
Umar Kemiläinen (ent. Veli-Matti Kemiläinen, s. 3. maaliskuuta 1982 Vantaa) on suomalainen entinen amatööri- ja ammattilaistason nyrkkeilijä.
14-vuotiaana uransa aloittanut Kemiläinen voitti Pekka Mäen valmentamana SM-pronssia vuonna 2000, SM-hopeaa vuonna 2005 ja SM-kultaa vuonna 2006. Hän myös otteli kerran maailmanmestaruuskisoissa ja kuului kolmen vuoden ajan Suomen maajoukkueeseen.
Ammattilaiseksi Kemiläinen siirtyi vuonna 2006. Hän kävi vajaassa vuodessa viisi ottelua voittaen niistä jokaisen. Vuoden 2007 ramadanin aikana hän sai ruokamyrkytyksen, joka päätti hänen uransa. Hän kuitenkin toimi jonkin aikaa nyrkkeilyvalmentajana Turkissa. Kemiläinen ei silti ole poissulkenut mahdollisuutta jatkaa uraansa.
Kemiläisestä on tehty lukuisia haastatteluja ja dokumentteja, joista tunnetuin lienee Mohamed El Abouidin ohjaama "Vasen vartaloon" vuodelta 2007.
Kemiläinen kiinnostui islamista jo 8-vuotiaana, mutta kääntyi muslimiksi virallisesti 20-vuotiaana. Vuonna 2006 hän vaihtoi Veli-Matti -etunimensä Umariksi.
Räjäyttäjät

| Räjäyttäjät> Tiedot |
| --- | --- |
Toiminnassa:  2011–
Tyylilaji:  garage rock, elektroninen musiikki
Kotipaikka:  Jyväskylä
Jäsenet:  Jukka Nousiainen, laulu, kitara  Mikko ”Rock” Siltanen, basso  Alex Reed, rummut 
Levy-yhtiö:  Ektro Records (2013–)  Räjä Records (2013–)  TNT Tapes & Record Services (2011–2012)
Aiheesta muualla
Kotisivut
Infobox OKNimi-testi OK: 
Räjäyttäjät on kolmihenkinen rockyhtye, joka on toiminut vuodesta 2011. Yhtyeen jäsenet ovat Alex Reed, Jukka Nousiainen ja Mikko Siltanen. Kukin heistä tekee kappaleita yhtyeelle ja toimii myös solisteina. Yhtye perustettiin kun Nousiaisen oululainen ystävä oli udellut paikallista yhtyettä Jyväskylän Ilokivessä järjestettävälle keikalle. Ensimmäistä esitystä oli katsomassa kuusi ihmistä, joista puolet oli tapahtuman muissa yhtyeissä soittaneita henkilöitä.Sittemmin Räjäyttäjät on esiintynyt säännöllisesti klubeilla ja festivaaleilla.
Yhtye on tehnyt useita albumeita ja muita julkaisuja, viimeisimpänä vuoden 2022 10” Kesäaika-EP.
Yhtye on todennäköisesti lainannut nimensä toimittajan kysyttyä Cisse Häkkiseltä Hurriganesin vuoden 1988 juhannuksen paluukeikasta, johon Häkkinen oli todennut ”Me räjäytetään!” Kyseinen kohta tästä haastattelusta on kuultavissa myös yhtyeen kappaleella ”Me räjäytetään”.lähde?
Jäsenet

Jukka Nousiainen – laulu, kitara
Mikko ”Rock” Siltanen – basso
Alex Reed – rummut
Diskografia > Studioalbumit

Räjä and Roll All Night Long (2011,  TNT Tapes & Records Services)
Jytämenot päällä! (2011,  TNT Tapes & Records Services)
Räjäyttäjät (2013,  Dead Beat Records)
A-kaljaa (ja muuta Rapaa) (2013,  Räjä Records)
Awopbopaloopop alopbam räjä (2013,  Ektro Records, TNT Tapes & Records Services, Räjä)
Rock ’n’ roll painajainen (2014,  Räjä, Ektro, Full Contact)
Räjä Elektrik Millenium (2016,  Räjä, Ektro)
Maxit ja Minit  (2019, Räjä Records - Ektro Records)
III  (2019, Räjä Records - Ektro Records)
Kesäaika  (2022, Räjä Records)
Diskografia > EP:t

Räjäkevät (2012,  TNT Tapes & Records Services)
Räjäyttäjät räjäyttää! (2012,  Bad Vugum, TNT Tapes & Records Services)
Diskografia > Split-albumit

Terveiset Kouvolasta (2016,  The Barefoot Brothers -split, Joteskii groteskii, Antikvariaatti Novgorod)
Diskografia > Singlet

Räjä & Roll All Night Long (2012,  TNT Tapes & Records Services)
Räjäyttäjät tulee taas (2014,  White Denim)
Aiheesta muualla

Discogs
Miki Kajander

| Miki Kajander |
| --- | --- |

Näyttelijä(t):  Konsta Hietanen
Kesto:  2020–2024
Ensi- esiintyminen:  Osa 3743: Camilla ei ole enää kiinnostunut Noelista (08. huhtikuuta 2020)
Viimeinen esiintyminen:  Osa 4623: Mikin uhraus (28. elokuuta 2024)
Henkilötiedot
Status:  vankilassa
Ammatti:  entinen poliisi
Sukupuoli:  mies
Kotipaikka:  Oulunkylä
Asuinpaikka:  Helsinki, Pihlajakatu 23 B10
Suhteet
Puoliso(t):  Susu Honkanen (ex-vaimo) Marika Honkanen (ex-naisystävä) Eva Tamminen (ex-naisystävä)
Lapset:  Matias Kajander Laila Kajander
Tutut:  Linda Eerikäinen  Joanna Lumijoki  (entinen työkaveri)
Miki Kajander (es. Konsta Hietanen, 2020–2024) on kuvitteellinen hahmo suomalaisessa saippuasarjassa Salatut elämät. Hänet nähtiin sarjassa ensimmäisen kerran 8. huhtikuuta 2020 esitetyssä jaksossa 3743: Camilla ei ole enää kiinnostunut Noelista.
Elämä Pihlajakadulla

Miki on Laila ja Matias Kajanderin isä. Hän oli ennen ammatiltaan poliisi. Myöhemmin paljastui, että hän on Susun aviomies. Heidän työkiireensä olivat kuitenkin olleet pitkään ongelma heidän avioliitolleen ja he olivat yhdessä enää vain lastensa vuoksi. Syksyllä 2020 Miki muutti perheensä kanssa Pihlajakadulle. Muuton jälkeen Miki kuuli Susun olleen raskaana ja tehden abortin kertomatta Mikille. Miki ja Susu päätyivät asumuseroon. Miki kertoi ennen asumuseroa terapeutilleen olevansa ihastunut toiseen naiseen, Eva Tammiseen, johon hän tutustui Evan ollessa tutkintavankeudessa. Miki kuuli Lasselta, että Susu oli asumiseron aikana harrastanut seksiä Aki Nikkisen kanssa, jonka seurauksena hän ja Aki päätyivät tappeluun, jonka Miki hävisi. Miki ja Susu päätyivät lopulta hakemaan avioeroa.
Avioeron jälkeen Miki oli Moosessa oluella ystäviensä kanssa, joille hän kertoi nauttivansa poikamieselämästä. Samana iltana iski Miki silmänsä tiskillä istuneeseen Joanna Lumijokeen ja he päätyivät harrastamaan seksiä Moosen vessassa. Kun Miki kuulee, että Joanna oli muuttamassa Lyoniin, hän meni miettimään asioita Honkasten mökille. Kun Miki oli mökillä, tuli Susun sisko, Marika kertomaan Matiaksen joutuneen auton alle. He lähtevät ajamaan takaisin Helsinkiin, mutta myrskyn seurauksena auton eteen kaatuu puu. He joutuivat odottamaan myrskyn laantumista, jolloin Miki ja Marika päätyivät harrastamaan seksiä. Tämän jälkeen he aloittavat salasuhteen. Suhteen päätyttyä Miki tunnusti humalassa Susulle rakastuneensa naiseen, joka paljastui myöhemmin Marikaksi.
Kun Susu ja Miki olivat vielä yhdessä, Miki ja hänen työparinsa, Linda Eerikäinen kutsuttiin kartanoon pelastamaan sinne vangitut Mustavaarat, jolloin kaappauksen takana ollut Lauri Rossi ampui häntä vatsaan. Susu oli järkyttynyt kuullessaan tästä. Miki kuitenkin selvisi saamistaan vammoista. Miki tämän jälkeen tutustui Susun siskoon Marikaan ja päätyi seurustelemaan tämän kanssa, mutta myöhemmin Marika joutui lähtemään Pihlajakadulta hänen väkivaltaisen entisen miesystävänsä takia. Sitten Miki alkoi seurustelemaan Eva Tammisen kanssa ja Eva petti Mikiä Kristianin kanssa. Kristian ja Eva jäivät kiinni kevätkauden 2023 päätösjaksossa, minkä takia Eva ja Miki erosivat syyskauden alussa. Mikillä oli peitetehtävä. Aino Forss oli Mikin kohde, mutta Aino sai tietää peitetehtävästä, kun Linda ja Miki puhuivat siitä. Miki valehteli Ainon olevan syytön Valtterin murhaan ja sai sen jälkeen työnsä poliisissa takaisin ja peitetehtävä päättyi.
Elämä Pihlajakadulla > Vankilaan joutuminen

Miki sekaantui osaksi Akin ja Henrikin huumebisnestä. Poliiseiden päästessä jäljille, Miki sabotoi todistusaineistoa, josta hän myöhemmin jäi kiinni. Karhuryhmä tuli yöllä hänen kotiinsa ja löysi bisneksestä saadut rahat ja toisen puhelimen, jota hän käytti kommunikoidessaan rikostovereidensa kanssa. Hänet pidätettiin ja joutui vankilaan, kun hän ei suostunut paljastamaan Lindalle rikoskumppaneitaan.
Suhteet

Susu Honkanen: ex-vaimo
Marika Honkanen: suhde, päättynyt
Joanna Lumijoki: harrastivat seksiä muutamaan otteeseen
Eva Tamminen: ihastui vielä avioliittonsa aikana, seurustelivat myöhemmin Marika Honkasen lähdön jälkeen, päättynyt kun Eva petti häntä tyttärensä poikaystävän Kristian Harjun kanssa.
Nella Tamminen: suudelma jonka tarkoitus oli vain saada Eetu Haapavirta mustasukkaiseksi
Aino Forss: seksisuhde, päättynyt
Vihamieliset suhteet

Noel Axelsson:
Kristian Harju: mustasukkainen Eva Tammisen paneskelusta Amandassa samoin Nellan ja Kristianin uudessa kodissa.
JP Kokko
Kåge

| Kåge |
| --- | --- |

 Kåge
 Koordinaatit: 64°49′49″N, 20°59′39″E 
Valtio:   Ruotsi
Lääni:  Västerbottenin lääni
Maakunta:  Västerbotten
Kunta:  Skellefteå
Väkiluku (31.12.2023):  2 594
Kåge on taajama Skellefteån kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 2 594 asukasta.
Aiheesta muualla

Kuvia tai muita tiedostoja aiheesta Kåge Wikimedia Commonsissa
Python (ohjelmointikieli)

| Python |
| --- | --- |

Paradigma:  olio, proseduraalinen, funktionaalinen
Tyypitys:  vahva, dynaaminen
Yleinen suoritusmalli:  tulkattava
Muistinhallinta:  roskienkeruu
Julkaistu:  1990
Luoja:  Guido van Rossum
Kehittäjä:  Python Software Foundation
Vakaa versio:  3.13.2 (4. helmikuuta 2025)
Merkittävimmät toteutukset:  CPython, Jython, IronPython, PyPy
Vaikutteet:  ABC, C, Haskell, Modula-3, Icon, Lisp, Perl, Smalltalk, TCL
Vaikuttanut:  Ruby, Boo, Mojo
Käyttöjärjestelmä:  alustariippumaton
Verkkosivu:  www.python.org
Uutisryhmä:  comp.lang.python
Lisenssi:  PSF (Python Software Foundation) lisenssi
Python on ohjelmointikieli, jolle on tunnusomaista hyvä luettavuus, korkea abstraktiotaso ja kehittyneet kirjastot monilla eri sovellusalueilla. Python on niin kutsuttu tulkattu kieli, mikä tarkoittaa että sen suorituskyky on alhaisempi kuin käännetyn kielen.
Tioben Tiobe Indexin mukaan Python on maailman suosituin ohjelmointikieli. Pythonilla ohjelmointi on tuottavuudeltaan korkeaa jopa Javaan verrattuna.
Pythonin nousu vakavasti otettavaksi ohjelmointikieleksi käynnistyi Zope- ja Plone-tuotteiden myötä sekä suositun Blender-3D-mallinnusohjelman skriptauskielenä. Toinen tulkattu kieli nimeltä Perl oli suosittu Linux-käyttäjien parissa. Perl avasi tietä Pythonille demonstroimalla tulkatun kielen etuja. Python oli myös skriptikieli ja toimi Perlin korvikkeena. Monet Linux-käyttäjien skriptit alkoivat perustua Pythonille ja Perlin 6-versio ei ollut kovin suosittu. Python kamppaili myös jonkin aikaa Ruby-ohjelmointikielen kanssa, mutta ohitti sen suosiossa.
Historia

Ensimmäinen versio Python-kielestä syntyi 1980-luvun loppupuolella. Alun perin kieli tehtiin jatkoksi ABC-ohjelmointikielelle korjaamalla siinä havaittuja puutteita ja tuomalla sen piirteisiin muun muassa poikkeusten käsittelyn. Kielen luoja Guido van Rossum on pysynyt kielen kehityksessä mukana koko sen historian ajan keskeisessä roolissa.
Python on alun perin nimetty brittiläisen komediaryhmä Monty Pythonin tunnetun Monty Pythonin lentävä sirkus -televisiosarjan mukaan. Python-nimi koettiin lisäksi tarpeeksi lyhyeksi, yksilöiväksi sekä sopivan mysteeriseksi. Kielen dokumentaation koodiesimerkeissäkin pyritään välttämään liiallista vakavuutta satunnaisilla viittauksilla ryhmän tuotantoon..
Alkuperäisestä Python-kielestä jalostettu Python 2.0 julkaistiin 16. lokakuuta 2000. Kielen toinen täysversio sisälsi useita uusia ominaisuuksia, mukaan lukien täydellisen roskienkeruumekanismin ja Unicode-tuen. Suurin muutos tapahtui kuitenkin itse kielen kehitysprosessissa, jossa Python-yhteisölle annettiin vapaammat kädet osallistua mukaan kielen kehitykseen .
Joulukuussa 2008 ilmestynyt Pythonin versio 3.0 toi kieleen jonkin verran uudistuksia. Periaatteena sen kehityksessä oli vähentää ominaisuuksien rinnakkaisia toteutustapoja poistamalla vanhoja tapoja tehdä asiat. Tästä seuraa, ettei kielen uusin versio ole taaksepäin yhteensopiva, eivätkä 2-versioiden mukaiset ohjelmat siis välttämättä toimi sellaisenaan. Muutoksia ovat muun muassa:
print-avainsanan korvaaminen print()-funktiolla
raw_input-funktion korvaaminen yksinkertaisempaan input-funktioon
with-lause
Jako-operaattorin / toiminnan muuttaminen niin, että int/int palauttaa float-tyyppisen luvun. Vanhaa jakolaskuoperaattoria voidaan vielä käyttää kirjoittamalla //
Version 3 ja sen tuomien muutosten käyttöönottoa on pyritty tukemaan monella tavalla. Versiolla 2.5 voi ottaa jo käyttöön joitain uudistuksia komennolla from __future__ import *. Samoin versiolla 2.6 voidaan ottaa käyttöön kaikki version 3.0 tuomat uudistukset. Lisäksi Python 2.6:lla voidaan aktivoida varoitukset vanhanmallisen koodin käytöstä. Tämä helpottaa vanhanmallisen lähdekoodin muuttamista versiolle 3.0 sopivaksi. Lisäksi saatavilla on 2to3 työkalu, joka muuttaa valtaosan 2-sarjan koodista 3-versioon.
Ominaisuudet

Tuottavuus: Pythonista on sanottu, että sitä käyttäen ohjelmoija voi olla 10 kertaa tuottavampi kuin Javaa käyttäen ja 100 kertaa tuottavampi kuin C-kieltä käyttäen.
Luettavuus: Yleisesti ottaen luonteenomaista Pythonille on pyrkimys selkeään ja luettavaan ohjelmakoodiin. Kauneuden ja yksinkertaisuuden tavoitteleminen ovat keskeinen osa kielen suunnittelufilosofiaa.
Interaktiivisuus: Python on tulkattava kieli, eli ohjelmat ovat valmiita ajettaviksi välittömästi kääntämättä niitä ensin. Erityisesti tämä lisää kielen interaktiivisuutta eli mahdollistaa ohjelmoimisen ja testaamisen lyhyissä sykleissä.
Paradigmaattisuus: Python-kieltä on kehitetty tukemaan useita ohjelmointitapoja; erityisesti sitä voi käyttää oliopohjaisena, proseduraalisena tai funktionaalisena ohjelmointikielenä.
Dynaamisuus: Pythonissa esim. muuttujan tyyppiä ei erikseen määritellä, vaan se määräytyy siihen tallennettavan objektin tyypin perusteella ajon aikana. Python-kääntäjät eivät siis tee tyyppitarkistuksia käännösaikaisesti, jolloin virheet aiheuttavat pääsääntöisesti ajonaikaisia poikkeuksia. Tämä voi helpottaa yksinkertaisempien ohjelmien interaktiivista kehitystä, mutta vaikeuttaa monimutkaisempien ohjelmien kehitystä.
Ominaisuudet > Interaktiivinen tulkki

Pythonia voi kokeilla helposti interaktiivisen tulkin avulla:
>>> print("Hello, world!")
Hello, world!
>>> 2*42 
84
>>> # Määritellään funktio ja kutsutaan sitä:
>>> def tuntipalkka(palkka, aika):
>>>     return palkka / aika
>>>
>>> tuntipalkka(210, 8)
26.25
Ominaisuudet > Esimerkki syntaksista

n = int(input('Type a number, and its factorial will be printed: '))

if n < 0:
    raise ValueError('You must enter a non-negative integer')

factorial = 1
for i in range(2, n + 1):
    factorial *= i

print(factorial)
Käyttöaiheet

Python on yksi suosituimmista ohjelmointikielistä, joten sille on kehitetty runsaasti suosittuja kirjastoja, ohjelmistokehyksiä ja rajapintoja, joiden avulla voidaan luoda paljon erilaisia sovelluksia esim. numeerisen laskennan, grafiikan ja web-kehityksen alueilla.
Käyttöaiheet > Numeerinen laskenta ja tieteellinen laskenta

Pythonia voi käyttää aina yksinkertaisesta numeerisesta laskennasta datatieteeseen ja vaativaan tieteelliseen laskentaan (esim. kirjastot NumPy, SciPy, skicit-learn, pandas). Kuvaajien tekemiseen on useita suosittuja kirjastoja (esim. matplotlib, seaborn, plotly). Seaborn perustuu matplotlib kirjastoon.Pythonille on saatavana PyTorch ja TensorFlow-kirjasto, jotka liittyvät koneoppimiseen.
Käyttöaiheet > Kuvat ja graafiset käyttöliittymät

Pythonissa itsessään ei ole mahdollisuutta ladata kuvia tai muuta mediaa, mutta tämä onnistuu esimerkiksi Pygame-moduulin (ks. Simple DirectMedia Layer) tai Pygletin avulla. Python sisältää TkInter-kirjaston Tk-käyttöliittymäkirjaston käyttöön, mikä tulee Pythonin standardiasennuksessa. Pythonilla voidaan tehdä graafisia käyttöliittymiä muun muassa käyttämällä C++-kielellä kirjoitettua Qt-käyttöliittymäkirjastoa. Myös esim wxPython-, PySide- ja Kivy-kirjastolla voi tehdä GUI-ohjelmia.
Käyttöaiheet > Verkkosivustojen tekeminen WSGI-rajapinnalla

Python on yleistynyt verkkosivustojen ohjelmointikielenä ja Python-kielelle on saatavilla sekä minimaalisia että kehittyneitä kehitysympäristöjä (esim. Django). Pythonia voidaan ajaa palvelimella WSGI (Web Server Gateway Interface) -rajapinnan avulla, joka on viime aikoina kehitetty Pythonilla toteutettujen verkkosivustojen suorituskykyistä ajoa varten. Muita kehitysympäristöjä verkko-ohjelmointiin on esimerkiksi web2py ja TurboGears.
Käyttöaiheet > Rajapinnat yleisille tietokantaohjelmistoille

Pythonille on saatavilla rajapintoja tietokantojen (MySQL, PostgreSQL, SQLite) käsittelyyn. Python 3 sisältää SQLite-tietokannan standardikirjastossa (sqlite3).
Käyttöaiheet > C- ja C++ -laajennukset sekä CUDA

Pythonia voi laajentaa C- ja C++-ohjelmointikielillä. Toisaalta Pythonia voi sisällyttää C- ja C++-kielisiin ohjelmiin skriptikielenä. Mainittavaa on myös kyky vuorovaikuttaa matlabin kanssa. Nvidian grafiikkapiirien CUDA-ohjelmointi on mahdollista Pythonilla; tällä tavalla laskenta voidaan antaa grafiikkapiirin rinnakkain suoritettavaksi.